STPI ย้ายหมวดหุ้นไปอสังหาริมทรัพย์15ก.ย.
ตลาดหลักทรัพย์ เห็นควรให้บริษัท เอสทีพี แอนด์ ไอ ย้ายหมวดหุ้นไปอสังหาริมทรัพย์ 15 ก.ย.
31 ส.ค. 2553

ตลาดหลักทรัพย์ เห็นควรให้บริษัท เอสทีพี แอนด์ ไอ ย้ายหมวดหุ้นไปอสังหาริมทรัพย์ 15 ก.ย.
ตลาดหลักทรัพย์แห่งประเทศไทยเห็นควรให้บริษัท เอสทีพี แอนด์ ไอ (STPI) ย้ายหมวดธุรกิจจากธุรกิจวัสดุก่อสร้างเป็นหมวดธุรกิจพัฒนาอสังหาริมทรัพย์ตามที่บริษัทขอมา โดยให้มีผลตั้งแต่วันที่ 15 ก.ย.2553เป็นต้นไป
ปัจจุบันบริษัทได้ปรับเปลี่ยนธุรกิจและนโยบายดำเนินธุรกิจในอนาคต โดยบริษัทมีสัดส่วนโครงสร้างรายได้จากธุรกิจพัฒนาอสังหาริมทรัพย์สูงกว่ารายได้จากธุรกิจวัสดุก่อสร้าง
สำหรับบริษัทSTPI มีพัฒนาการที่ดีขึ้น  โดยในช่วง 6 เดือนแรกปีนี้ กำไรสุทธิ1,879 ล้านบาท คิดเป็นกำไรหุ้นละ 5.77 บาท  เพิ่มขึ้นกว่าเท่าตัว เมื่อเปรียบเทียบกับกำไรสุทธิ 916 ล้านบาทหรือ เท่ากับ 3.58 บาทในช่วงเดียวกันปีก่อน   และมีการคาดการณ์ว่า บริษัทจะจ่ายเงินปันผลระหว่างกาลปีนี้ไม่น้อยกว่า 3 บาทต่อหุ้น หรือคิดเป็นอัตราผลตอบแทนประมาณ 10% เทียบกับราคาหุ้นที่ซื้อขายบริเวณ 30 บาทต่อหุ้นทั้งนี้ บริษัทมีนโยบายจ่ายเงินปันผลไม่น้อยกว่า 60%ของกำไรสุทธิ